Pátkai Marcell sorozatterve is versenyez az odesszai filmfesztiválon - Filmtett - Erdélyi Filmes Portál
Pátkai Marcell Börtönkórház című televíziós sorozattervét beválogatták a július 13. és 21. között tartandó Odesszai Nemzetközi Filmfesztivál versenyébe.
A meghívott hat Kelet-Európai projekt közül egyedüliként képviseli Magyarországot Pátkai Marcell terve az odesszai seregszemlén, amelyet a szakma a Berlinálé előszobájának tekint. A nyertes 20 ezer dollárt kap a forgatókönyv megírásához és a gyártás előkészítéséhez - közölte a projekt kommunikációjával megbízott ügynökség az MTI-vel.
Az Odesa IFF ScripTeast Series Projects az Odesszai Nemzetközi Filmfesztivál által szervezett drámasorozat verseny, amely a legjobb kelet-európai forgatókönyvírók számára meghirdetett európai mesterképzési program, a ScripTeast keretében az Independent Film Foundation és a Star Media támogatásában jött létre.
Címkék Kárpát-medence, filmterv, magyar film, tévésorozat, odesszai nemzetközi filmfesztivál,